als_Latn dik_Latn sag_Latn
Irlandë, PBB pranë nivelit të para krizës
Irlanda ka gjetur ritmin e lartë të rritjes ekonomike dhe po projekton që me buxhetin e ardhshëm të nisë një plan ambicioz të shkurtimeve të taksave dhe investimeve.
Të dhënat e fundit të publikuara nga Zyra Qendrore e Statistikave ka çerfitikuar për vitin 2014 një rritje të Prodhimit të Brendshëm Bruto prej 4.8%, rritja më e lartë në Europë, madje më mirë edhe se Britania me 2,6%). Kjo shifër sjell Prodhimin e Brendshëm Bruto, në vlerë absolute, pranë nivelit për të para-krizës me 181,3 miliardë euro, kundrejt 185,4 të vitit 2007. Kjo ecuri, përveçse konfirmon mrekullinë e re irlandeze pas viteve të errëta të krizës, me një fond shpëtimi ndërkombëtar prej 67,5 miliardë euro dhe masat e ashpra shtrënguese të bashkangjitur, hap perspektiva interesante për të ardhmen.
Në buxhetin e fundit, të prezantuar në Tetor, qeveria kishte parashikuar rritjen e këtij viti prej 3.9%, por tani mund ta rishikojë për më lart, në sajë të efektit të kombinuar të rënies së çmimit të naftës dhe të euros. Zyrtarizimi mund të vijë në mes të Prillit, në të ashtuquajturën "Deklarata Ekonomike e Pranverës", një raport i përkohshëm i ekonomisë. Nëse pritshmëritë për një Prodhim të Brendshëm mbi 4% do të konfirmohen, jo vetëm Irlanda do të arrinte qëllimin për të çuar deficitin nën 3%, por ministri i Financave, mund të ketë më shumë liri veprimi për buxhetin e ardhshëm, pas koncesioneve të vogla të vitit të kaluar.
Ndërkohë, që borxhi publik është ende në nivelin 115% të Prodhimit të Brendshëm Bruto. Në vitin e kaluar rritja e ekonomisë u favorizua nga konsolidimi i ekonomive të dy partnerëve tregtarë kryesorë, SHBA dhe Britania, të cilat kanë dhënë një shtysë eksporteve, motorin tradicionale të rritjes së Dublinit. Por të gjithë, politikanë dhe analistë, vërejnë edhe një rimëkëmbje të kërkesës së brendshme, një shenjë që ndoshta kriza është me të vërtetë prapa, pavarësisht nga efektet e saj sociale, duke nisur me papunësinë që ende qëndron mbi 10%.
als_Latn als_Latn als_Latn als_Latn als_Latn